Diari Oficial de la Generalitat Valenciana


Sumari del DOGV 4910, del 24-12-2004 (2004/12532)

RESOLUCIÓ de 14 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'addenda al concert entre la Conselleria de Sanitat, la Diputació de València i la Universitat de València per a la utilització de les institucions sanitàries en la investigació i docència universitària, subscrit el 24 de març de 1997 (publicat per la Resolució de 23 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/12894


Data del document
:   14-12-2004

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Sanitat
    * Universitat de València
    * administració local
    * ensenyament mèdic
    * cooperació administrativa
    * investigació mèdica
    * universitat

RESOLUCIÓ de 14 de desembre de 2004, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'addenda al concert entre la Conselleria de Sanitat, la Diputació de València i la Universitat de València per a la utilització de les institucions sanitàries en la investigació i docència universitària, subscrit el 24 de març de 1997 (publicat per la Resolució de 23 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana). [2004/F12844]
  
Subscrita, després de la tramitació prèvia reglamentària, entre la Conselleria de Sanitat de la Generalitat Valenciana i la Universitat de València, el 8 d'octubre de 2004, una addenda al concert entre la Conselleria de Sanitat, la Diputació de València i la Universitat de València per a la utilització de les institucions sanitàries en la investigació i docència universitària, subscrit el 24 de març de 1997 (publicat per la Resolució de 23 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana), i en compliment del que establix la clàusula final de l'esmentat concert, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 0925/2004, i que figura com a annex d'esta resolució.
  
València, 14 de desembre de 2004.- La directora general de Relacions amb les Corts i Secretariat del Govern: Alida C. Mas Taberner.
  
Addenda al concert entre la Conselleria de Sanitat, la Diputació de València i la Universitat de València per a la utilització de les institucions sanitàries en la investigació i docència universitària, subscrit el 24 de març de 1997 (publicat per la Resolució de 23 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana)
  
València, 8 d'octubre de 2004
  
D'una part, Vicente Rambla Momplet, conseller de Sanitat de la Generalitat Valenciana, en nom i representació d'esta, que actua fent ús de les facultats conferides pels articles 21.f) i 35 de la Llei 5/1983, de 30 de desembre, de Govern Valencià, i especialment autoritzat per a la subscripció de la present addenda per l'Acord del Govern Valencià de data 24 de setembre de 2004, igual que ho fa en nom i representació del Consorci Hospital General Universitari de València, en qualitat de president del seu consell de govern, fent ús de les atribucions conferides per acord del referit consell de govern de 20 de desembre de 2002, d'acord amb l'article 6.1.o) dels Estatuts del Consorci per a la Gestió de l'Hospital General Universitari de València.
  
De l'altra part, Francisco Tomás Vert, rector de la Universitat de València, facultat segons que disposen l'article 20 de la Llei Orgànica 6/2001, de 21 de desembre, d'Universitats, i els articles 112 i 113 dels Estatuts de la Universitat de València.
  
Exposen
  
El 24 de març de 1997 se subscrigué un concert entre la Conselleria de Sanitat, la Diputació de València i la Universitat de València, per a la utilització de les institucions sanitàries en la investigació i docència universitària, publicat per la Resolució de 23 d'abril de 1997, de la Sotssecretaria del Secretariat del Govern i Relacions amb les Corts de la Conselleria de Presidència de la Generalitat Valenciana (DOGV núm. 2.982, de 30 d'abril).
  
El concert esmentat establix com a objectius generals, entre altres, promoure i facilitar la màxima utilització dels recursos humans i materials de les institucions sanitàries, en la docència universitària de les distintes ensenyances relacionades amb les Ciències de la Salut, cooperar perquè les investigacions i ensenyaments universitaris en el citat àmbit puguen ser utilitzades en la millora constant de l'atenció sanitària, potenciant així mateix la investigació.
  
Per a complir els objectius descrits, el concert posa a disposició de la Universitat de València, en el seu annex I, determinades institucions sanitàries, tant d'Atenció Primària com d'Atenció Especialitzada, a fi de ser utilitzades en la docència i en la investigació de les ensenyances relacionades amb les Ciències de la Salut.
  
Els annexos VIII i IX inclouen les relacions del professorat amb plaça vinculada que impartix les referides ensenyances. No obstant això, la relació corresponent al professorat de l'Escola d'Infermeria no s'adequa amb exactitud als antecedents i a les circumstàncies existents en la data de la seua formalització, ni s'ajusta fidedignament a la realitat actual.
  
En data 22 de desembre del 2000, s'acorda la modificació del mencionat annex I, incloent nous centres de Salut, a fi de possibilitar l'adequada formació teoricopràctica que el propi concert establix com un dels seus objectius prioritaris.
  
El principi de col·laboració en els àmbits docent, sanitari i d'investigació, implica la necessitat d'efectuar una modificació suplementària de l'annex I, amb la finalitat d'incorporar una nova institució sanitària enquadrada en l'atenció especialitzada.
  
Vista la proposta d'11 de desembre de 2003 elevada per la comissió mixta de seguiment del concert als representants de les administracions públiques.
  
Amb fonament en els motius anteriorment exposats, el conseller de Sanitat i el rector de la Universitat de València, fent ús de les facultats atorgades per la normativa vigent
  
Acorden
  
La modificació del concert subscrit el 24 de març de 1997 entre la Conselleria de Sanitat, la Universitat de València i la Diputació de València per a la utilització de les institucions sanitàries en la investigació i docència universitària.
  
Les variacions introduïdes són les següents:
  
I. La inclusió en l'annex I del concert de l'Hospital General de Castelló, amb el rang d'hospital associat a la Universitat de València.
  
II. La incorporació, a la relació del professorat de l'Escola d'Infermeria amb plaça vinculada, inclosa en l'annex IX, dels professors mencionats en la taula que s'inclou a continuació:
  
Per la Conselleria de Sanitat: Vicente Rambla Momplet.
  
Per la Universitat de València: Francisco Tomás Vert.